มาลองร้านก๋วยเตี๋ยวชื่อดังในเมืองภูเก็ต คนคนแชร์กันเยอะในเฟสบุ๊ค ชื่อร้านอันวาเย็นตาโฟ(ภูเก็ต) พิกัดถนนพังงา อยู่ไกล้ๆ บขส.เก่า ตลาดเอ็กซ์โปร์ ตลาดเกษตร โรบินสัน โอเชี่ยน ร้านอยู่ติดถนนในซอยเล็กๆหลัง ธ.กรุงไทย หาไม่ยากหน้าร้านมีชามก๋วยเตี๋ยวสีแดงๆชามยักษ์ใหญ่เวอร์ 
บรรยากาศในร้านหลังคาสูงโปร่งโล่งสบาย ตกแต่งแนวโมเดิร์นแต่ยังไม่ทิ้งกลิ่นไอของร้านก๋วยเตี่ยวเข้าไปในร้านมีพนักงานต้อนรับวิ่งมาทักทาย คอยหาที่นั่งให้ (เพราะที่ร้านคนเยอะมาก) ไปตอนเที่ยงไม่มีโต๊ะว่างเลยยืนรอไม่เกิน 5 นาทีพนักงานก็เคลียโต๊ะให้ พอนั่งโต๊ะเมนูมาก็เริ่มสั่งกันเลย เริ่มที่น้ำเป็นน้ำสมุนไพรราคาแก้วละ 20บาท มีน้ำกระเจี๊ยบ เก็กฮวย ชาดำ ตะไคร้ อัญชันมะขาม รสชาติเข้มข้นอร่อยดี ที่สำคัญแก้วใหญ่มาก น้ำผลไม้100%ราคา35 บาทมีน้ำฝรั่งน้ำส้มและน้ำมะพร้าวขายเป็นลูก40บาท สั่งน้ำไปแล้วมาสั่งของกินกัน หลักๆจะมี เย็นตาโฟ60บาท ก๋วยเตี๋ยว50บาท ก๋วยเตี่ยวต้มยำกุ้งแม่น้ำ+ซีฟู๊ด 150 บาท ข้าวมันไก่ 50-70 บาท ของที่นี่ไม่เหมือนใครเป็นข้าวมันไก่สิงคโปร์ ไก่นุ่มมมมมากกกต้องลองเอง ของทานเล่น ก็จะมีปอเปี๊ยะทอดไส้เผือกกวนย้ำไส้เผือกกวนแปลกแต่อร่อย 70.ไก่จ๊อทอด70. ลูกชิ้นปล้ากล้วยลวกจิ้ม70.ปีกไก่ตุ๋นยาจีน80. กุ้งชุบแป้งทอด กุ้งห่อเกี่ยว กุ้งแม่น้ำอบเนย 150. มากันหลายคนสั่งกันเกือบทุกอย่าง พนักงานที่นี่รับออเดอร์ใช้แทปเล็ตนะครับ สั่งปุ๊บพนักงานจิ้มๆๆทวนออเดอร์เสร็จ รอ2นาที น้ำมาเสริฟครบทุกคน นั่งรออาหารประมาณ20นาทีก๋วยเตี๋ยวชามแรกทยอยมา รับได้ครับถือว่าไม่ช้าเพราะดูจากลูกค้าที่นั่งกันเต็มร้าน คนเยอะจริงๆ กินอื่มแล้ว สรุป รสชาติอาหารผ่านนะถือว่าอร่อยเลย ให้ 8/10 โดยเฉพาะต้มยำแซ่บมากกกไม่ต้องปรุงเลย ของทานเล่นอร่อยทุกอย่าง บริการ 8/10เพราะมีพนักงานคอยดูแลเก้าอี้เด็กก็มี ความคุ้มค่าปริมาณกับราคานี่ให้ 10/10เลย มาแต่ละชามแทบกินกันไม่หมด 